ඔවුන් මෙලෙස පා ගමනේ නිරතවන්නේ  නැගෙනහිර සහ උතුර පළාත් තුළ විරෝධතා සිදුකිරීම වළක්වාලමින් අධිකරණ නියෝග නිකුත් කර ඇති පසුබිමකයි.මේ අතර පේදුරුතුඩුව, නෙල්ලිඅඩි, සහ වැල්වැටිතුරෙයි යන පොලිස් බල ප්‍රදේශවල දින හතරක් යනතුරු විරෝධතා පා ගමන් තහනම් කරමින් පේදුරුතුඩුව මහේස්ත්‍රාත් අධිකරණය  අද නියෝගයක් නිකුත් කළා.කෙසේ වෙතත් චුන්නාකම්, කන්කසන්තුරේ, අච්චුවේලි, කොඩිකාමම් සහ චාවකච්චේරි පොලිස් ස්ථාන මගින් මෙවැනි වාරණයක් මල්ලාකම් සහ චාවකච්චේරි අධිකරණවලින් ඉල්ලා සිටියද එය ප්‍රතික්ෂේප වී තිබෙනවා.මේ අතර ශ්‍රී ලංකා නිදහස් පක්ෂයේ යාපනය දිස්ත්‍රික් ප්‍රතිසංවිධාන කටයුතු ආරම්භ කිරීම වෙනුවෙන් පැවති වැඩසටහනට ඊයේ එක්වූ පක්ෂ මහ ලේකම් රාජ්‍ය අමාත්‍ය දයාසිරි ජයසේකර සඳහන් කළේ උතුරේ දේශපාලනඥයන් සිය අභිමතාර්ථ වෙනුවෙන් දෙමළ ජනතාවගේ දුක සහ කඳුල යොදාගන්නා බවයි.මේ අතර ජගත් මානව හිමිකම් කොමසාරිස් මිචෙල් බැචලෙට් පසුගියදා ශ්‍රී ලංකාව සම්බන්ධයෙන් නිකුත්කළ වාර්තාවට එරෙහිව ජාතික සංවිධාන එකමුතුව විසින්  අද කොළඹ පිහිටි ජගත් සංවිධාන කාර්යාලයට සංදේශයක් භාරදෙනු ලැබුවා.